open-index/open-wikipedia-markdown huggingface dataset:
הוברלה אוז'הורוד

**מועדון הכדורגל הוברלה אוז'הורוד** (באוקראינית: **Футбольний Клуб «Говерла» Ужгород**) הייתה קבוצת כדורגל אוקראינית מהעיר אוז'הורוד ששיחקה בליגת העל האוקראינית. הקבוצה נקראה על שם הר הוברלה, ההר הגבוה ביותר באוקראינה.

הקבוצה הוקמה בשנת 1925 תחת השם "רוס" והורכבה משחקנים רוסינים, תושבי העיר אוז'הורוד. בתחילת דרכה שיחקה הקבוצה בליגה הבכירה של צ'כוסלובקיה. בשנת 1945, עם סיפוח האזור על ידי ברית המועצות עברה לשחק בליגה השנייה של ברית המועצות (שלמעשה הייתה הליגה השלישית בחשיבותה במדינה).

עם כינון אוקראינה העצמאית בשנת 1991 הצטרפה הקבוצה לליגת המשנה של אוקראינה. היא הצליחה לעלות לפרמייר-ליג האוקראיני בשנת 2001.
שיחקה בליגת העל האוקראינית 8 עונות : 2001/2002, 2004/2005, 2005/2006, 2007/2008, 2009/2010, 2012/2013, 2013/2014 ו-2014/2015. ההישג הכי טוב של הקבוצה בליגת העל הוא מקום 12 בעונות: 2005/2004, 2014/2013 ו-2015/2014.

מגרש הבית של הוברלה אוז'הורוד היה אצטדיון אוונגרד אשר מכיל 12,000 מקומות. האצטדיון נבנה בשנת 1952 ושופץ בשנת 2005.

בשנת 2016, בשל קשיים כלכליים, פורקה הקבוצה.
## שמות הקבוצה
*רוס (1925 - 1946)
*ספרטק אוז'הורוד (1946 - 1961)
*ורחובינה (1961 - 1971)
*הוברלה (1971 - 1981)
*זקרפטיה  (1982 - 1996) 
*ורחובינה (1996 - 1998)
*זקרפטיה  (1998 - 2011) 
*הוברלה (2012 - 2016)
## שחקנים מפורסמים בעבר ובהווה
*  איוואן גצקו 
*  יוז'ף סאבו 
*  ויקטור פסולקו 
*  ואסילי קובין  
*  דמיטרי טרוחין
*  מקסים שצקיך

## קישורים חיצוניים

* 

קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל אוקראיניות
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1925
קטגוריה:אוז'הורוד
גאדפלש

**גאדפלש** (באנגלית: **Godflesh**) היא להקת אינדסטריאל מטאל בריטית שנוסדה בשנת 1988.

## היסטוריה
### הקמת הלהקה
בשנת 1982, סי ג'יי גרין הקים את הלהקה "פול אוף ביקוז" יחד עם פול נוויל. ברודריק, חבר לשעבר בלהקת נפלם דת', הצטרף ללהקה באמצע שנת 1985, אך עזב אותה ב-1987. לאחר שניגן כמה חודשים בלהקת "הד אוף דייוויד", בשנת 1988, הוא הצטרף מחדש ללהקה שהחליטה לשנות את שמה לגאדפלש.

### המשך הקריירה
גאדפלש הראתה נוכחות מוזיקלית רחוקה מהמיינסטרים עם אלבומים כמו "Streetcleaner" ו-"Pure". בהמשך החליפה הלהקה את מכונות התיפוף בהם השתמשה עד אז במתופף האנושי בריאן מנטייה, ולאחר מכן הוא עצמו הוחלף על ידי טד פרסונס.

בשנת 2001 גרין עזב את הלהקה. גאדפלש הכריזה שגרין יוחלף על ידי פול רייבן, חבר לשעבר בלהקת "קילינג ג'וק" המפורסמת, להקה שהשפיעה על גאדפלש רבות. הלהקה התפרקה סופית שנה לאחר מכן.
בשנת 2010 הלהקה הכריזה על איחוד מחודש, והוציאה אלבום אולפן בשנת 2014, "A World Lit Only by Fire", ומיני אלבום, בשם Decline & Fall.

## דיסקוגרפיה
אלבומי אולפן:
*(1989) Streetcleaner
*(1992) Pure
*(1994) Selfless
*(1996) Songs of Love and Hate
*(1999) Us and Them
*(2001) Hymns
*(2014) A World Lit Only by Fire

מיני אלבומים:
*(1988) Godflesh
*(1991) Slavestate
*(1991) Cold World
*(1994) Merciless
*(2003) Messiah
*(2014) Decline & Fall

### Pure

**Pure** (מאנגלית: **טהור**) הוא האלבום השני של הלהקה ויצא לאור באפריל 1992.

האלבום קיבל ביקורות חיוביות. אתר *[[Allmusic]]* העניק לאלבום ארבעה כוכבים מתוך החמישה האפשריים, ומגזין *Q* נתן לאלבום ציון של 3 מתוך 5.
האלבום זכה במקום ה-18 ברשימת "האלבומים הטובים של השנה" של *[[The Wire]]*, ונכנס לרשימת 100 האלבומים החשובים של שנות התשעים של מגזין *[[Terrorizer]]*.

מבצעים (גאדפלש):
*ג'סטין ברודריק - שירה, גיטרה
*סי ג'יי גרין - גיטרה בס
*רוברט המפסון - גיטרה בשירים 1, 3, 6, 8, 10
*פול נוויל - גיטרה בשיר 9
*מכונת תופים - תופים

חברי ההרכב:
*הרכב נוכחי: ג'סטין ברודריק - שירה, גיטרה, סי ג'יי גרין - גיטרה בס
*חברי עבר: פול נוויל - גיטרה, רוברט המפסון - גיטרה, בריאן מנטייה - תופים, טד פרסונס - תופים, פול רייבן - גיטרה בס

### Selfless

כל השירים נכתבו והולחנו על ידי גאדפלש.

מבצעים: ג'סטין ברודריק - שירה וגיטרה, סי ג'יי גרין - גיטרה בס

### מיני אלבומים

## קישורים חיצוניים
* 

* הבלוג הרשמי של ג'סטין ברודריק

## הערות שוליים

קטגוריה:להקות בריטיות
קטגוריה:להקות אינדסטריאל מטאל
קטגוריה:להקות שהוקמו בשנת 1988
איוורדון-לה-בן

**איוורדון-לה-בן** (בצרפתית: **Yverdon-les-Bains**) היא עיירה בת כ-29,000 תושבים, במחוז צפון ז'ורה וו בקנטון וו באזור דובר הצרפתית בשווייץ.

איוורדון נחשבת לעיר השנייה בחשיבותה בקנטון לאחר בירת הקנטון לוזאן, מפורסמת במעיינותיה החמים, ומהווה מרכז נופש וקניות לכל האזור.

בין השנים 1804-1824 פעלו בעיר בתי ספר בניהולו של יוהאן היינריך פסטלוצי

## היסטוריה
בתקופה הרומית העיר נקראה בשם *אבורודונום* (Eburodunum) או ''אברדונום (Ebredunum).

## גאוגרפיה
העיר שוכנת על גדות אגם נשאטל למרגלות הרי היורה.

## [[ערים תאומות]]
לאיוורדון-לה-בן יש מספר ערים תאומות, והן:
* .
* .
* .
* .
* .
* .

## קישורים חיצוניים

* 
* אתר התיירות הרשמי
* אתר מוזאון האפנה

קטגוריה:ערכים שבהם תבנית בריטניקה אינה מתאימה
קטגוריה:וו (קנטון): ערים
קטגוריה:ערים זוכות פרס ואקר
אורנסה

**אוֹרֶנְסֶה** (בספרדית: **Orense**; בגליסית ובאופן רשמי בספרדית: **Ourense**, נהגה: "אוֹאוּרֶנְסֶה") היא בירת מחוז אורנסה בגליסיה שבספרד. העיר נמצאת בדרום-מזרח גליסיה, על גדות נהר מיניו. העיר היא השלישית בגודל אוכלוסייתה בגליסיה, אחרי ויגו ולה קורוניה.

## היסטוריה
מקור העיר הוא בהתיישבות רומאית בעלת אותו שם ששכנה באזור המעיינות החמים בורגס בקרבת העיר. אחת התאוריות למקור של השם היא שהוא נובע מהצירוף הלטיני aquae urente (מילולית: "מים צורבים"), המתייחס למעיינות. האזור בו אורנסה נמצאת היה אחד האזורים הקלים ביותר למעבר בנהר המיניו והרומאים הקימו בו גשר שקיים עד היום. הדבר העלה את חשיבותה של אורנסה גם לאחר שהרומאים ירדו מגדולתם והיא הייתה מרכז מסחרי חשוב במשך ימי הביניים. לאחר התקופה הרומית האזור עבר לשליטת הסואבים ולאחריהם לידי הוויזיגותים.

במאות ה-10 וה-11 העיר סבלה מהתקפות של נורמנים וערבים. אחרי כן היא התחילה להשתקם באופן איטי. בסוף המאה ה-12 הבישוף של אורנסה הורה לבנות את מבצר קסטלו רמירו כדי להגן על העיר ולפקח על יציאת וכניסת הסחורות, אך הוא נהרס בפקודת המלכים הקתוליים ב-1486 כדי למעט בעוצמה של אורנסה.

בתחילת המאה ה-19 אורנסה הייתה עיירה קטנה יחסית. המצב השתנה עם הפיכתה לבירת מחוז אורנסה שהוקם ב-1833, והעיר המשיכה לגדול לאחר שקושרה במסילת רכבת לוויגו. לאחר מלחמת האזרחים שהסתיימה ב-1937 החלה הגירה גדולה לעיר שתרמה להפיכתה לאחת הערים החשובות בגליסיה.

## מעיינות חמים
אחד ממוקדי התיירות באורנסה הם המעיינות החמים הנובעים בעיר ובסביבותיה. שפיעת המעיינות בעיר היא מן הגבוהות באירופה. באורנסה מספר אתרים לטבילה במי המעיינות, הפועלים בכל עונות השנה, תחת כיפת השמיים ובמבנים סגורים, חלקם פתוחים לציבור הרחב ללא תשלום כניסה. אחד האתרים המרכזיים אס בורגס (As Burgas) נמצא במרכז העיר העתיקה, באתר שבו נמצאו שרידי בריכה מתקופת האימפריה הרומית. 

לאורך נהר המיניו, החוצה את העיר, קיימים ארבע אתרים נוספים ובהם בריכות מי מעיינות חמים.

## כלכלה
כלכלת אורנסה מסתמכת בעיקר על מגזר השירותים. במידה מועטה יותר יש הסתמכות גם על תעשייה ובנייה.

## חינוך
בעיר נמצא קמפוס של אוניברסיטת ויגו.

## תחבורה
מתחנת הרכבת בעיר יוצא קו AVE מהיר למדריד דרך סמורה אשר נחנך בדצמבר 2021. מהעיר יוצאים אף קווי רכבת אזוריים לוויגו, לסנטיאגו דה קומפוסטלה ומשם לא-קורוניה וכן ללוגו דרך מונפורטה דה למוס.

## קישורים חיצוניים

* 
* 

## הערות שוליים

קטגוריה:גליסיה: ערים
שגיאת תקן

**שגיאת תקן** (או טעות תקן, מאנגלית: **Standard Error**) היא סטיית התקן של האומד לסטטיסטי הנוצר מדגימה. 
למשל, הממוצע הוא אומד נפוץ של התוחלת. עם זאת, למדגמים שונים אשר נלקחו מאותה אוכלוסייה יהיו ערכים שונים לממוצע המדגם, כך שיש התפלגות של ממוצעי מדגמים (לה ממוצע וסטיית תקן משלה). 

**שגיאת התקן של הממוצע** ({SE} = }) היא סטיית התקן של ממוצעי כל המדגמים (בגודל מסוים) שנלקחו מאוכלוסייה. זאת כשיש שימוש בממוצע המדגם להערכת ממוצע האוכלוסייה.

בניתוח רגרסיה, המונח ״שגיאת תקן״ יכול גם להתייחס לאומד הריבועים הפחותים סטיית התקן הכלולה במודל.

## שגיאת תקן של הממוצע
שגיאת התקן של הממוצע היא סטיית התקן של האומד לתוחלת האוכלוסייה – דהיינו ממוצע המדגם. ניתן לראות זאת גם כסטיית התקן של שגיאת ממוצע המדגם ביחס לממוצע האוכלוסייה, היות שממוצע המדגם הוא אומד בלתי מוטה. 

שגיאת התקן שווה לסטיית התקן של דגימה בודדת, חלקי שורש גודל המדגם: {SE} = }. זאת בהנחה שערכי המדגם בלתי תלויים. 

אפשר לאמוד את שגיאת התקן בעזרת האומד לסטיית התקן, {SD} =  \over {\sqrt{n}}}, כש-s היא סטיית תקן של מדגם (או של התפלגות מדגמים).

## ראו גם

* סטיית תקן

## קישורים חיצוניים
* 

## הערות שוליים

קטגוריה:סטטיסטיקה
הגביע השוודי

**הגביע השוודי** (בשוודית: **Svenska Cupen**) הוא מפעל כדורגל שוודי בשיטת גביע שנוסד בשנת 1941 ומנוהל על ידי התאחדות הכדורגל השוודית.

הזוכה בגביע מעפילה אוטומטית לשלב המוקדמות של הליגה האירופית. כמו כן, היא זוכה להשתתף במשחק הסופר קאפ השוודי בעונה שלאחר מכן.

מחזיקת הגביע הנוכחי (2025) היא האקן, אשר גברה בגמר על מאלמה בפנדלים בתוצאה 2-4 וזכתה בתואר בפעם ה-4 בתולדותיה. שיאנית הזכיות היא מאלמה, שזכתה בתואר 16 פעמים, האחרונה שבהן בשנת 2024.

## היסטוריה
הגביע השוודי נוסד ב-1941 על ידי התאחדות הכדורגל השוודית, ופעל 12 פעמים ברציפות (למעט בשנת 1952) עד שהופסק בשנת 1953. מאלמה זכתה בחמישה מהגביעים בתקופה זו. טורניר הגביע שב לפעילות בשנת 1967. הוא פועל ברציפות עד היום, למעט שלוש עונות בהן לא שוחק הטורניר, האחרונה שבהן ב-2012.

בניגוד למפעלי גביע אחרים ברחבי אירופה, התואר לא זוכה לחשיבות גדולה בכדורגל השוודי, ולעיתים האצטדיון אינו מלא במשחקי הגמר. ההתאחדות ניסתה בעבר מספר פעמים לשנות את השיטה על מנת להגביר את האטרקטיביות של המפעל בעיני הקהל.

שיאנית הזכיות וההופעות בגמר היא מאלמה. היא זכתה ב-14 גביעים, והופיעה בשלושה גמרים נוספים בהם נוצחה. מאלמה מחזיקה גם בשיא הזכיות הרצופות, כשזכתה בגביע שלוש פעמים ברציפות, החל מ-1973.

במהלך ההיסטוריה, רק 13 קבוצות שלא הגיעו מליגת העל השוודית שיחקו בגמר הגביע. מעולם לא הפסידה קבוצה מהליגה הבכירה את התואר לקבוצה מליגה נמוכה יותר, ובשני המקרים בהן זכתה קבוצה מליגה נמוכה יותר בתואר, היא לא פגשה בגמר קבוצה מליגת העל.

## שלבי המפעל
המפעל, בדומה למפעלי גביע אחרים, משוחק ברובו בשיטת ה"נוקאאוט" (המפסיד יוצא) בו כל סיבוב משוחק במשחק אחד. השלב החריג מבחינה זו הוא שלב שמינית הגמר.

הטורניר מתחיל בסיבוב מוקדמות, ולאחריו מתקיים סיבוב ראשון. בשני סיבובים אלו נוטלות חלק קבוצות הליגה השלישית ומטה, ובסיומו נותרות 32 קבוצות שמעפילות לסיבוב השני. בסיבוב זה מצטרפות 32 קבוצות הליגה הבכירה וליגת המשנה, והסיבוב המוכרע בשיטת "נוקאאוט". 32 הקבוצות הנותרות מעפילות לשלב שמינית הגמר, המשוחק במתכונת של שלב בתים.

בשלב זה הקבוצות מחולקות לשמונה בתים בני ארבע קבוצות כל אחד, והן נפגשות אחת עם השנייה פעם אחת. לאחר שלושת מחזורי שלב הבתים, מעפילות לרבע הגמר שמונה הקבוצות שסיימו בראש הבית. הקבוצות שהעפילו מחולקות לפי המאזן שלהן לארבע קבוצות מדורגות בעלות המאזן הטוב יותר, וארבע שאינן מדורגות. בהגרלת רבע הגמר מחולקות הקבוצות לזוגות, מדורגת ולא מדורגת.

שלבי רבע הגמר, חצי הגמר והגמר מוכרעים במשחק אחד, ובסיומם מוכתרת הזוכה בגביע.

## זכיות
### היסטוריית משחקי הגמר
* קבוצה המסומנת ב**כתב מודגש** זכתה באליפות ליגת העל השוודית באותה העונה והשלימה דאבל מקומי.

### זכיות לפי קבוצה

## קישורים חיצוניים
* הגביע השוודי באתר התאחדות הכדורגל השוודית

קטגוריה:שוודיה: כדורגל
שוודיה
קטגוריה:תחרויות כדורגל בשוודיה
גביע דייוויס 2004

**[[גביע דייוויס]] 2004** הייתה התחרות ה-93 במניין מאז ייסוד התחרות.

לתחרות נרשמו 131 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

נבחרת אוסטרליה שהייתה מחזיקת הגביע הודחה בסיבוב הראשון. המשחק על התואר התקיים בין נבחרת ארצות הברית לבין נבחרת ספרד בסביליה. הוא הסתיים עם התוצאה 2:3 לטובת ספרד. בכך הם זכו בגביע בפעם השנייה.

## משחקי הבית העליון

### משחק הגמר

### העברות לקראת שנת 2005
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
* אוסטרליה, אוסטריה, קרואטיה, צ'כיה, רומניה ורוסיה נותרו בבית העליון
* צ'ילה וסלובקיה עלו לבית העליון
* קנדה ומרוקו ירדו לבתים האזוריים

## ישראל בגביע דייוויס
בתחרות שנת 2004, נבחרת ישראל שיחקה בבית אירופה-1. במשחקה הראשון היא שובצה נגד נבחרת גרמניה.

לאחר הפסד זה, נבחרת ישראל שיחקה נגד נבחרת פינלנד.

בעקבות הניצחון נבחרת ישראל נותרה בבית אירופה-1 גם למשחקי 2005.

## קישורים חיצוניים

* אתר התחרות

קטגוריה:תחרויות טניס ב-2004
2004
2004
2004
2004
2004
2004
2004
2004
2004
2004
2004
2004
2004
2004
דיסקוגרפיה של אזיליה בנקס

הדיסקוגרפיה של הראפרית האמריקאית אזיליה בנקס כוללת אלבום אולפן, מיני אלבום, מיקסטייפ, שמונה סינגלים ותשעה עשר וידאו קליפים.

## אלבומים
### אלבומי אולפן

### מיני-אלבומים

### מיקסטייפים

## סינגלים
### סינגלים בביצועה

### סינגלים בהם התארחה

## הערות שוליים



בנקס, אזיליה
קטגוריה:אזיליה בנקס
דורי מדיה גרופ

**דורי מדיה גרופ** (בעבר "יאיר דורי אינטרנשיונל") היא חברת הפקות שנוסדה על ידי איש העסקים הארגנטינאי-ישראלי יאיר דורי וממוקמת בתל אביב ובבואנוס איירס.

## היסטוריה
יאיר דורי הקים את חברת ההפקות בשנת 1996, זאת לאחר שכבר בשלהי שנות ה-80 החל לייבא לישראל תוכן מדיה לטיני מדרום אמריקה. טלנובלות ארגנטינאיות שהחברה ייבאה לישראל שודרו בערוץ הכבלים "ויוה" שבבעלותה. לימים רכש דורי ערוץ נוסף בכבלים בשם "ויוה פלטינה". 

לאחר סיום הסדרה "קטנטנות", חבר דורי לכריס מורנה, מפיקת טלנובלות, אשר חיפשה באותו הזמן משקיע לפיתוח פרויקט חדש, הטלנובלה "המורדים", אשר לימים זכתה לפופולריות בארגנטינה ובישראל. הסדרה נמכרה ליותר מ-50 מדינות ואף זכתה לגרסה מקסיקנית (רבלדה) ולגרסה הודית (רמיקס). דורי מימן פרויקט נוסף של מורנה, "פינת אור", שזכה להצלחה בישראל אך לא בארגנטינה. היחסים בין מורנה לדורי עלו על שׂרטון לאחר שמורנה סירבה להפיק עונה שלישית לסדרה "המורדים", ובמקומה החלה בפיתוח של פרויקט חדש, הסדרה "פלוריסיינטה". בזאת תם שיתוף הפעולה בין דורי למורנה, אחר החלה בשיתוף פעולה עם חברת "RGB Entertainment". 

לאחר הפרידה, החל דורי לשתף פעולה בהפקות עם חברות ארגנטינאיות אחרות. עם חברת "פול-קה" הוא הפיק את "גברים עם כבוד", "לב אמיץ", "חיים שלי" ו"ד"ר אהבה", ועם חברת "סנטרל פארק הפקות" הפיק את הסדרה המצליחה "ללולה".

בשנת 2007 ניסה דורי לשחזר את ההצלחה של הסדרה "המורדים" על ידי הפקת סדרת הנוער "רולאבוגן", בה כיכבו שחקנים מ"המורדים". זאת הייתה הפעם הראשונה בה התנסה דורי בהפקת טלנובלה בעצמו. הסדרה נחלה כישלון וירדה מהמסכים.

בשנת 2010, הודיע יאיר דורי על פרישה מחברת ההפקות, אשר בה שימש בתפקיד סגן יו"ר הדירקטוריון. עם פרישתו ממשיך דורי להחזיק 4.5% ממניות החברה.

בשנת 2005 הונפקו ניירות הערך של החברה בבבורסת AIM, בורסת משנה של הבורסה לניירות ערך בלונדון, לפי שווי של 41 מיליון דולר. באפריל 2011 כנסה החברה את בעלי המניות לאישור מחיקתה מהמסחר בבורסת לונדון, ובמאי 2011 נפסק המסחר בניירות הערך שלה בבורסת לונדון.

באוקטובר 2014 פורסם שחברת "סוני פיקצ'רס טלוויז'ן" תרכוש 50% מחלקה של דורי מדיה בחברת הבת "דורי מדיה אות", 50% מהפעלת ערוץ Baby TV באינדונזיה ו-50% מערוצי ויוה בישראל ושירות ה-VOD המקוון המשותף לוויוה ולוואלה!.

## ערוצי טלוויזיה
"דורי מדיה גרופ" מחזיקה בשני ערוצי כבלים בישראל המשדרים טלנובלות ואופרות סבון: "ויוה" ו"ויוה פלוס". בנוסף, "דורי מדיה גרופ" הפיקה טלנובלות מקומיות כמו "האלופה" ו"דני הוליווד" אשר התקבלו בברכה בקרב הציבור הישראלי.

## חברות בת
בישראל כוללת הקבוצה את החברות הבנות:
* דורי מדיה פארן בע"מ ודורי מדיה דרסט בע"מ: מפיקות סדרות טלוויזיה, דרמות יומיות וסרטים.
* דורי מדיה אות בע"מ: זרוע השירותים הטכניים של הקבוצה. עוסקת בהוספת כתוביות, דיבוב, המרת פורמט ועוד.
* דורי מדיה ספייק בע"מ: מפעילה ערוצי סרטים ובידור בטלוויזיה רב-ערוצית בישראל.
* דורי טי אל וי בע"מ: מספקת שירותי לוח שידורים אלקטרוני.
* אולפני מימימי בע"מ: מפיקה תוכן לערוצים דיגיטליים (בעיקר יוטיוב) ועוסקת בניהול זכויות דיגיטלי. 

בארגנטינה פועלת החברה בת Dori Media Contenidos.

## קישורים חיצוניים
* 

## הערות שוליים

קטגוריה:חברות טלוויזיה ישראליות
קטגוריה:תל אביב-יפו: חברות
לוסינדה ויליאמס

**לוסינדה ויליאמס** (באנגלית: **Luicinda Williams**, נולדה ב-26 בינואר 1953) היא זמרת ומשוררת אמריקאית בסגנון פולק, רוק ובלוז.

אלבומיה הראשונים שהוקלטו בשנים 1978 ו-1980 קיבלו מעט מאוד תשומת לב מהתקשורת והציבור. בשנת 1988 הוציאה ויליאמס אלבום הנושא את שמה ששם אותה על המפה.

בשנת 1998 הוציאה את אלבומה המצליח ביותר "Car Wheels on a Gravel Road", עליו זכתה בפרס גראמי. מאז אלבום זה, הוציאה עוד שבעה אלבומים שלא זכו לאותה הצלחה מסחררת.

בשנת 2002 נבחרה על ידי מגזין טיים למשוררת האמריקאית הטובה ביותר.

## רקע
ויליאמס נולדה בלייק צ'ארלס, לואיזיאנה, בתם של משורר ופרופסור לספרות מילר ויליאמס ופסנתרנית חובבנית. הוריה התגרשו באמצע שנות ה-60, כאשר אביה זכה במשמורת עליה ועל אחיה הצעירים.

בדומה לאביה, גם היא סובלת מספינה ביפידה. ויליאמס מעולם לא סיימה תיכון, אבל התקבלה ללימודים באוניברסיטת ארקנסו. ויליאמס החלה לכתוב בגיל 6 והראתה משיכה למוזיקה בגיל צעיר. היא החלה לנגן בגיטרה בגיל 12. ההופעה החיה הראשונה של ויליאמס הייתה בגיל 17 במקסיקו סיטי כחלק מצמד ביחד עם חברה, נגן בנג'ו בשם קלארק ג'ונס.

## דיסקוגרפיה

## קישורים חיצוניים

* 

* 

קטגוריה:זמרות רוק אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרי-יוצרי קאנטרי אמריקאים
קטגוריה:זמרי קאנטרי אלטרנטיבי אמריקאים
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
טורבייחה

**טורבייחה** (בספרדית: **Torrevieja**; בוולנסית: **Torrevella**, נהגה: טורבליה) היא עיר במחוז אליקנטה בקהילה האוטונומית ולנסיה בספרד. העיר שוכנת על חוף הים התיכון בצדה המזרחי של ספרד, במרחק של 48 קילומטרים דרומית לאליקנטה, בירת המחוז.

## היסטוריה
עד תחילת המאה ה-19 במקום היה רק מגדל שמירה ישן ונטוש, ככל הנראה מתקופת הרקונקיסטה, שהעניק לעיר את שמה (השם הוא הלחם בסיסים של המילים Torre ו-Vieja ומשמעו "מגדל ישן").

ב-1803 הורה קרלוס הרביעי, מלך ספרד, להעביר מתקנים להפקת מלח מהעיירה הסמוכה לה מטה לטורבייחה, ובמקביל התחילו להקים עיירה בשביל העובדים שם. ב-1829 העיירה נחרבה ברעידת אדמה אך היא שוקמה לאחר מכן.

ב-1931 אלפונסו השלושה עשר, מלך ספרד, העניק לטורבייחה מעמד של עיר.

## כלכלה
כלכלת העיר מסתמכת קיום בעיקר על תיירות ועל מגזר השירותים. ענפי הפקת המלח והדיג, שהיו בעבר מקורות הפרנסה העיקריים של אנשי טורבייחה, עדיין נותרו משמעותיים בכלכלה המקומית, אם כי ברמה פחותה מבעבר. המלח מופק משתי לגונות באזור הנכללות בפארק הטבעי של הלגונות של לה מטה וטורבייחה.

## קישורים חיצוניים

* 

## הערות שוליים

קטגוריה:ולנסיה (קהילה אוטונומית): ערים
ג'יין אייר (סרט, 1934)

**ג'יין אייר** (באנגלית: **Jane Eyre**) הוא סרט קולנוע אמריקאי משנת 1934 מסוגת הדרמה הרומנטית, שביים כריסטי קבאני ובכיכובם של וירג'יניה ברוס וקולין קלייב. הסרט מבוסס על הרומן "ג'יין אייר" מאת שרלוט ברונטה שיצא לאור ב-1847, והוא העיבוד הקולנועי הראשון עם פסקול.

## תקציר עלילה
באנגליה באמצע המאה ה-19, ג'יין אייר הקטנה נאלצת להתגונן מפני התעללותו של בן דודה ג'ון בתמיכתה של אימו. היא נשלחת לבית יתומים בו הוא סובלת מיחס קשוח מצד המנהל מר ברוקלהרסט. אחרי שנים אחדות של מצוקה, היא מקבלת משרה של מורה בבית היתומים. אכזריותו הנמשכת של ברוקלהרסט מאלץ אותה לחפש עבודה אחרת והיא מתחילה לעבוד כאומנת בביתו של אדוארד רוצ'סטר, ג'נטלמן אמיד. עד מהרה ג'יין מתחבבת על אדוארד ואחייניתו אדל, כמו גם על סוכנת הבית גברת פיירפקס והרכב סם פול. על אשרה של ג'יין מעיבות צרחות בלתי מוסברות שהיא שומעת מדי פעם. האחראית לכך היא ברתה, אשתו המטורפת של אדוארד, שכלואה באגף מבודד באחוזה.

בעוד עורך הדין של אדוארד מנסה לאפשר לו להתגרש מאשתו, אדוארד עורך נשף גדול ומזמין את מי שנחשבת ארוסתו ליידי בלאנס אינגרם ואת הוריה. אחרי הנשף ברתה מעלה באש את וילונות מיטתו של אדוארד, ג'יין שמתעוררת מריח העשן, חשה לחדרו של אדוארד מכבה את האש ובכך מצילה את חייו.

כשאדוארד חוזר לביתו אחרי שהות של שבועיים מלונדון, הוא מתוודה על אהבתו לג'יין, והיא מסכימה להינשא לו. במהלך טקס הנישואין מתפרצת לחדר ברתה, ומגלה את היותה אשתו של אדוארד. למרות הפצרותיו, ג'יין שבורת הלב עוזבת את תורנפילד, ומוצאת עבודה אצל ד"ר ג'ון ריברס הכומר. ברתה מעלה באש את כל הבית, ואדוארד בניסיון להציל אותה מאבד את מאור עיניו. ג'יין שאינה מודעת למצבו של אדוארד, מסכימה להינשא לד"ר ריברס, ומתכננת לנסוע עמו להודו. אך היא נתקלת בסם פול המספר לה על מה שקרה לרוצ'סטר. ג'יין חוזרת אל אדוארד העיוור ומכריזה על אהבתה אליו.

## צוות השחקנים
* וירג'יניה ברוס – ג'יין אייר
* קולין קלייב – אדוארד רוצ'סטר
* בריל מרסר – גברת פיירפקס
* דייוויד טורנס – מר ברוקלהרסט
* איילין פרינגל – ליידי בלנש אינגרם
* אדית פלוז – אדל רוצ'סטר
* ג'ון רוג'רס – סם פול
* ג'ין דרלינג – ג'יין אייר הילדה
* ליונל בלמור – לורד אינגרם
* ג'יימסון תומאס – צ'ארלס קרייג
* אתל גרייס – גרייס פול
* קלייר דו בריי – ברתה רוצ'סטר
* ויליאם בורס – כומר
* ג'ואן סטנדינג – דייזי
* ריצ'רד קוויין – ג'ון ריד
* גרטה גולד – מיס טמפל

## הפקה
הפקת הסרט החלה ב-17 במאי 1934 באולפני ג'נרל סרוויס (General Service Studios).

הפסקול כולל את השיר "מקהלת הכלה" מתוך האופרה לוהנגרין מאת ריכרד וגנר ואת השיר "My Bonnie Lies over the Ocean". את שני השירים שרה הילדה אדל.

## קישורים חיצוניים

* הסרט "ג'יין אייר" להורדה מאתר ארכיון האינטרנט
* ג'יין אייר באתר TCM

קטגוריה:סרטים אמריקאיים משנת 1934
קטגוריה:סרטים המבוססים על ג'יין אייר
קטגוריה:סרטי דרמה רומנטית אמריקאיים
ליליקס

**ליליקס** (באנגלית: **Lillix**) הייתה להקת בנות קנדית, שיצרה בסגנון הפופ-רוק.

הלהקה נוסדה ב-1997 בשם טייגרלילי כשחבריה היו בתיכון. ב-2001 הוחתמה אצל חברת התקליטים "מבריק" והחליפה את שמה לליליקס בגלל שהשם טייגרלילי כבר היה בשימוש להקה אחרת.

ההרכב המקורי כלל את טשה-ריי אווין (גיטרה), לייסי-ריי אווין (קלידים), לואיס ברנס (בס) וסיירה הילס (תופים). ב-2001 עזבה הילס ואת תפקיד המתופפת תפסה קים אורהאן ובהמשך אלישה וורינגטון.

ב-2006 הושעתה פעילות הלהקה בעקבות סגירת פעילות חברת התקליטים. ב-2007 הצטרפו ללהקה שני חברים והחל תהליך הרכבה מחדש. ב-2009 הכריזה הלהקה על חזרתה לפעילות וב-2010 הוציאה אלבום באופן עצמאי, הנושא את שמה הקודם של הלהקה. האלבום לא הצליח מסחרית ופעילות הלהקה הופסקה.

חברת הלהקה לואיס ברנס  המשיכה לעסוק במוזיקה והוציאה מספר אלבומי סולו.

## אלבומים
ב-2003 הוציאה ליליקס את אלבום הבכורה, *Falling Uphill*. מתוכו יצאו כסינגלים "It's About Time", "Tomorrow" ו-"What I Like About You" - גרסת כיסוי לשיר של הרומנטיקס. גרסה זו הופיעה בסרטים שישי הפוך ופתאום 30 ונבחרה כשיר הנושא בסדרה אחיות או לא להיות. שיר נוסף מהאלבום, בעקבות האלבום קיבלה הלהקה שתי מועמדויות בטקס פרסי ג'ונו לשנת 2004.

ב-2006 יצא אלבומה השני, *Inside the Hollow*, בקנדה וביפן. לאלבום סינגל אחד בלבד - "". רצועת הבונוס בגרסה היפנית, *The Meaning*, הופיעה לפני כן בסרט יומני הנסיכה 2: אירוסין מלכותיים מ-2004.

האלבום השלישי, *Tigerlily*, יצא בקנדה ב-2010. מאלבום זה שני שירים יצאו כסינגלים: "Dance Alone", ו-"Nowhere to Run".

## קישורים חיצוניים

* ליליקס, באתר יוטיוב
* עותק שמור מדף האודות, מאתר הלהקה שנסגר, 2005

## הערות שוליים

קטגוריה:להקות פופ רוק
קטגוריה:להקות אינדי
קטגוריה:להקות רוק קנדיות
קטגוריה:להקות בנות קנדיות
קטגוריה:להקות שהוקמו בשנת 1997
קטגוריה:להקות שהתפרקו בשנת 2010
אלה סידי

**אלז'בייטה (אלה) סידי** (לבית קארבש; בפולנית: **Elżbieta (Ela) Sidi**; נולדה ב-27 באוגוסט 1965 בלובין שבפולין) סופרת ופובליציסטית פולנייה החיה בישראל משנת 1991. כותבת ומפרסמת בפולין.

## ביוגרפיה
בוגרת הפקולטה לבלשנות פולנית באוניברסיטת גדנסק.

בשנת 1991 היגרה לישראל. עבדה בספרייה הפולנית המפורסמת של אדמונד ועדה נוישטיין בתל אביב ובעיתונים "נוביני וקורייר" ו"מעריב". היום עובדת בעיתון "הארץ" כמעצבת גרפית. כתבה שני ספרים שיצאו לאור בפולין. מתרגמת לפולנית מחזות של חנוך לוין שמוצגים על במות בפולין ומתפרסמים בספרים. משמשת גם ככתבת סוכנות הידיעות הפולנית PAP בישראל.

נשואה לאייל סידי, אם לבן ולבת.

## כתביה
* הספר ''Biała cisza'' בהוצאת Semper, ורשה 2009
* הספר ''Izrael oswojony'', בהוצאת Muza, ורשה 2013
* תרגום המחזה "יאקיש ופוצ'ה" של חנוך לוין שהוצג בתיאטרון על שם ז'רומסקי בעיר קיילצה בפולין.
* מאמר פובליציסטי בעיתון "גזטה ויבורצ'ה" בנושא מסע בני נוער ישראלים לפולין שזכה להדים רבים ופרסים יוקרתיים.

## פרסים
* 1994 - פרס הסיפור הקצר של עיתונים פולניים Pani ו-Kobieta i życie וכתב עת Nowy dziennik בניו יורק.
* 2014 - מועמדת לפרס Beata Pawlak על ספרה "Izrael Oswojony".
* 2014 - מועמדת לפרס PAP על מאמרה בנושא טיולי נוער ישראלי לפולין.
* 2014 - זוכה בפרס Grand Press עבור מאמרה בנושא טיולי נוער ישראלי לפולין.

## קישורים חיצוניים

* הבלוג של אלה סידי בשם "הגויה מישראל" "Gojka z Izraela"

## הערות שוליים

קטגוריה:ישראליות ילידות פולין
קטגוריה:ישראלים ילידי פולין
קטגוריה:סופרות ישראליות
קטגוריה:סופרים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:סופרות פולניות
קטגוריה:פובליציסטים פולנים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:ישראליות זוכות פרסים: אמנות
קטגוריה:ישראליות שנולדו ב-1965
קטגוריה:ישראלים שנולדו ב-1965
אמיר אבו ניל

**אמיר אבו ניל** (בערבית: **امير أبو النيل**; נולד ב-27 בפברואר 1989) הוא כדורגלן ישראלי המשחק בעמדת הקשר ההתקפי במכבי אום אל-פחם מליגה א'.

## קריירה
נולד באעבלין, ישראל, למשפחה ערבית. אבו ניל החל לשחק כדורגל במחלקת הנוער של הפועל חיפה, ובעונת  היה מלך השערים של קבוצת הנוער, עם 11 שערים. ב-29 במאי 2009 ערך את הופעת הבכורה שלו בקבוצה הבוגרת של המועדון, בתיקו 0–0 נגד הפועל רמת גן במסגרת הליגה הלאומית. ב-3 באוגוסט 2009 הבקיע את שער הבכורה שלו בקריירה, בניצחון 2–0 על מכבי אחי נצרת במסגרת גביע הטוטו. ב-22 באוגוסט 2009 ערך את הופעת הבכורה שלו בליגת העל, וכבש את שער הבכורה שלו, בניצחון 2–1 נגד מכבי נתניה. בסך הכל ערך 26 הופעות בעונת הבכורה שלו בקבוצה הבוגרת, בהן כבש שני שערים. בעונה שלאחר מכן כבש חמישה שערי ליגה, ובתחילת עונת 2011/2012 עבר ניתוח לשחזור הרצועה, ולא שיחק במשך שנתיים.

בקיץ  הושאל אבו ניל למכבי אחי נצרת מהליגה הלאומית, במדיה שיחק בעונת 2013/2014 וכבש חמישה שערים. בתחילת עונת 2014/2015 חזר להפועל חיפה, אך בספטמבר הושאל להפועל עכו, במדיה שיחק עד תום העונה וכבש ארבעה שערים. לקראת עונת 2015/2016 חזר להפועל חיפה, ובמדיה כבש שער ב-11 הופעות עד תום העונה.

ב-30 ביוני 2016 חתם אבו ניל בהפועל ראשון לציון. ב-16 בינואר 2017 חתם בעירוני נשר. את עונת 2017/2018 התחיל כשחקן חופשי, ובדצמבר 2017 חתם בהפועל בני לוד.

באוגוסט 2018 חתם אבו ניל בהפועל כאוכב, העולה החדשה לליגה א'. ביולי 2019 חתם במ.ס. דבורייה מליגה א', ובנובמבר 2019 חתם במכבי בני ריינה מליגה ב'.

ב-16 באוגוסט 2021, אבו ניל חתם באיחוד בני שפרעם. בסיום עונת 2022/2023 רשם עם הקבוצה שתי עליות ליגה ברציפות לליגה הלאומית. ב-10 בינואר 2024 חתם בצעירי אום אל-פחם.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלנים ערבים ישראלים
קטגוריה:אעבלין: אישים
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני הפועל עכו
קטגוריה:כדורגלני הפועל ראשון לציון
קטגוריה:כדורגלני עירוני נשר
קטגוריה:כדורגלני הפועל בני לוד
קטגוריה:כדורגלני מכבי בני ריינה
קטגוריה:כדורגלני איחוד בני שפרעם
קטגוריה:כדורגלני מכבי אום אל-פחם
קטגוריה:ישראלים שנולדו ב-1989
אנדרטאות גדס"ר 134

250px|ממוזער|שמאל|אנדרטת הנגמ"ש והארז
250px|ממוזער|שמאל|הנגמ"ש והארז בתוכו

**אנדרטאות [[גדס"ר 134]]** הן שלושה אתרי הנצחה שהוקמו לזכר חללי הגדוד: אנדרטת זיכרון בפארק העוצבות שבלטרון, אנדרטת זיכרון לשלושים וחמישה נופלי הגדוד ואנדרטת זיכרון לשמונת לוחמי הגדוד שנפלו כאשר הנגמ"ש שלהם נפגע פגיעה ישירה מפגז סורי.

## הגדס"ר במלחמה
גדס"ר 134 הוקם ב-1972, והיה אחד מתוך מספר גדודי סיור שהוקמו בצה"ל בתחילת שנות ה-70. גדודי הסיור היו גדודים מעורבים של טנקים ונגמ"שים אשר היו תחת פיקודה הישיר של אוגדה. גדס"ר 134 צורף לאוגדה 36, וערך את אימון ההקמה בחורף 1972.

עם פרוץ מלחמת יום הכיפורים היה הגדוד ללא מג"ד ורס"ן חנני תבור, הסמג"ד, נטל את הפיקוד על הגדוד. הגדוד צורף לחטיבה 179 בפיקודו של רן שריג והשתתף בקרבות הבלימה והדיפת הצבא הסורי בגזרת חושניה. הגדוד כלל שלוש פלוגות מעורבות של טנקים ונגמ"שים, ופלוגת ג'יפים. בפריצה לסוריה היה הגדוד הכוח המוביל בהבקעה לכיוון חאן ארנבה וסבל אבדות כבדות. 35 מלוחמי הגדוד נהרגו במלחמה זו. שמונה מהם נהרגו מפגיעה בנגמ"ש שלהם ערב הפריצה לסוריה. לאחר המלחמה פורק הגדוד.

## האנדרטאות
לזכר הנופלים של גדוד זה הוקמו שלושה אתרי זיכרון:

### אנדרטת גדס"ר 134 בכניסה לעין זיוון
אנדרטת גדס"ר 134 נמצאת בחניון קק"ל מול הכניסה לקיבוץ עין זיוון. במקום מונצחים 35 נופלי הגדוד במלחמה. ב-2013 הותקן במקום לוח אבן עליו רשום סיפור הגדוד במלחמה. לצד האנדרטה ישנו הפסל "אם מבכה את בנה" של הפסלת רבקה קרן שבנה אילן היה קצין שריון בגדוד ונפל בקרבות הבלימה בשמונה באוקטובר ליד ציר הנפט וצומת המפלים. במקום גם טנק שרמן ששימש את הגדוד לפתיחת ציר בחרמון ותותח 122 מ"מ סורי.

סיפור הגעתו של הטנק למיקומו הנוכחי הוא יוזמה של מ"פ הגדוד איתן סד שבשנת 1977 החליט להעביר את הטנק לאנדרטה שהוקמה לחללי הגדוד. איתן הטיל את המשימה על עזרא טל ואילן גל און, חיילי הגדוד. עזרא ואילן נסעו עם הטנק, על הזחלים, בכבישי רמת הגולן מהחרמון עד למיקום האנדרטה, בכניסה לקיבוץ עין זיון. עזרא ואילן מיקמו את הטנק במקום בו הוא נמצא עד היום.

### אנדרטת הנגמ"ש התאנה והארז
ב-10 באוקטובר 1973, ערב סוכות תשל"ד התרכזו נגמ"שים של הגדס"ר כהכנה לפריצה לסוריה. הסורים איכנו את מקומם ופתחו באש. החיילים קפצו לתוך הנגמ"שים וסגרו את הדלתות אך פגז אחד חדר לתוך אחד הנגמ"שים. בהתפוצצות נהרגו שמונה לוחמים ואחד נפצע קשה. בתחתית הנגמ"ש נפער חור וזמן קצר לאחר המלחמה נשתל בו ארז שהפך עם השנים להיות עץ מרשים. העץ נשתל על ידי חבר הכנסת לשעבר משה פלד שאחד הנופלים היה גיסו. סמוך לו נמצא עץ תאנה שמפירותיו נהנו הלוחמים. המקום הפך לאתר זיכרון ובו סיפור העצים, שמות הנופלים, שלט הסבר והנגמ"ש ההרוס מתוכו בוקע הארז.

האנדרטה נמצאת כ-100 מטר מערבית לכביש 98, כק"מ צפונית לצומת אלוני הבשן.

בשנת 2019 הושחתה האנדרטה וחלקים מהנגמ"ש נגנבו.

### אנדרטה בפארק העוצבות בלטרון
האנדרטה הוקמה בפארק העוצבות באתר יד לשריון לזכר הנופלים ולכבוד הלוחמים של הגדוד במלחמת יום הכיפורים. האנדרטה הוקמה בשנת 2018. טקס הסרת הלוט מעל האנדרטה נערך ב-5 ביוני 2018.

## קישורים חיצוניים

* 
* גדס"ר 134, באתר "יד לשריון"
* אנדרטת התאנה והארז, באתר "טיולי"
* 

## הערות שוליים

גדס"ר 134
גדס"ר 134
קטגוריה:מלחמת יום הכיפורים: אנדרטאות
יוסף יודוביץ'

**יוסף (יוסל'ה) יודוביץ**' (21 באוקטובר 1941 – 22 בספטמבר 2018) היה קצין צה"ל בדרגת אלוף-משנה. פיקד על יחידה 88 - דב לבן במלחמת יום הכיפורים ועל חטיבה 8 במלחמת לבנון הראשונה. בעל עיטור המופת על פועלו במלחמת ששת הימים.

## ביוגרפיה
יוסף יודוביץ נולד וגדל בקיבוץ כפר מנחם. ב-1961 התגייס לצה"ל, שירת בחיל השריון ושימש נהג טנק בגדוד 82. ב-1962 סיים בהצטיינות קורס מפקדי טנקים ולאחר מכן קורס קצינים. באפריל 1964 השתחרר מהשירות הסדיר. בשירות המילואים שימש מפקד צוות סיור בחטיבה 14.

בקרב אום-כתף, במלחמת ששת הימים, לחם הצוות בפיקודו תחת גדוד 63 בחטיבה. במהלך הקרבות נפצע מפקד הגדוד, נתן ניר, באורח קשה ויודוביץ' היה אמון על חילוצו. הוא זכה על פועלו במלחמה בעיטור המופת. בתיאור המעשה נכתב: 

ב-1971 מונה למפקד יחידה 88 - דב לבן, יחידת סיור אמפיבי המבוסס על כלי רכב וכלי רק"ם שנלקחו שלל מהצבא המצרי, ולהקימה כיחידת מילואים מובחרת. היחידה בפיקודו לחמה במלחמת יום הכיפורים בחזית המצרית. במהלך הקרבות נהרגו 18 לוחמים ונפצעו 32 אחרים מתוך 126 אנשי היחידה. חלק גדול מהנפגעים היה בקרב מתחם אורחה.

לאחר המלחמה מונה למפקד גדוד 25 בחטיבה 274,  שימש במשך כחצי שנה כסגן מפקד החטיבה ובשנים 1976-1975 שימש כסגן מפקד חטיבה 500. הוא חזר לשירות הקבע, מונה למפקדה הראשון של חטיבה 889 ולאחר מכן לסגן מפקד אוגדה 440. ב-1979 מונה למפקד חטיבה 8 ולחם עימה במלחמת לבנון הראשונה. ב-1984 מונה לסגן מפקד אוגדה 611. 

במקביל לשירותו הצבאי במילואים שימש יודוביץ' מזכיר קיבוץ ומרכז משק בקיבוצו כפר מנחם, ובמשך שנים רבות היה מנהל אגף החלב בחברת תנובה (כולל במהלך פרשת הסיליקון בחלב) ומנהל סניפים בחברת סופרגז.

נפטר ב-22 בספטמבר 2018 ונקבר בבית העלמין של קיבוצו כפר מנחם.

## קישורים חיצוניים
* יוסף יודוביץ' באתר "50 שנה למלחמת יום הכיפורים" של ארכיון צה"ל ומערכת הביטחון
* 
* 
* אל"ם (מיל') יוסף ("יוסל'ה") יודוביץ, יחידה 88 (יח’ סיור ופשיטה אמפיבית) “דב לבן” במלחמת יום הכיפורים, אתר חטיבה 14
* יחידה 88 - דב לבן. אתר טלוויזיה ישראלית.
* יוסלה יודוביץ מספר על מלחמת ששת הימים, 11 ביוני 2017 
* יוסלה מספר על מלחמת ההתשה, 5 באוקטובר 2017 
* 
*יוסל'ה יודוביץ - ספר זיכרון

קטגוריה:מעוטרי עיטור המופת במלחמת ששת הימים
קטגוריה:מפקדי גדודים במלחמת יום הכיפורים
קטגוריה:מנהלים ישראלים
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:מפקדי מחלקות במלחמת ששת הימים
קטגוריה:חיילי חיל השריון במלחמת ששת הימים
קטגוריה:מפקדי חטיבות במלחמת לבנון הראשונה
קטגוריה:חיילי חיל השריון במלחמת לבנון הראשונה
קטגוריה:כפר מנחם: אישים
קטגוריה:עובדי תנובה
קטגוריה:אישים הקבורים בכפר מנחם
קטגוריה:ישראלים שנולדו ב-1941
קטגוריה:ישראלים שנפטרו ב-2018
גביע דייוויס 2005

**[[גביע דייוויס]] 2005** הייתה התחרות ה-94 במניין מאז ייסוד התחרות. לתחרות נרשמו 130 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

כבר בסיבוב הראשון משתתפות משחק הגמר של תחרות 2004 נבחרת ארצות הברית ונבחרת ספרד הפסידו לנבחרות שבהמשך התחרות הגיעו למשחק הגמר. המשחק על התואר התקיים בין נבחרת קרואטיה לבין נבחרת סלובקיה בברטיסלאבה. נבחרת קרואטיה ניצחה בתוצאה 2:3 וזכתה בגביע בפעם הראשונה בתולדותיה.

## משחקי הבית העליון

### משחק הגמר

### העברות לקראת שנת 2006
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* אוסטריה, בלארוס, צ'ילה, ספרד, שוודיה, שווייץ וארצות הברית נותרו בבית העליון
* גרמניה עלתה לבית העליון
* צ'כיה ירדה לבתים האזוריים

## ישראל בגביע דייוויס
בתחרות שנת 2005, נבחרת ישראל שיחקה בבית האזורי אירופה/אפריקה-1. במשחקה הראשון היא שובצה נגד נבחרת בריטניה.

בעקבות ההפסד נבחרת ישראל שיחקה נגד נבחרת זימבבואה.

בעקבות הניצחון נבחרת ישראל נותרה בבית אירופה/אפריקה-1 גם בשנת 2006.

## קישורים חיצוניים

* אתר התחרות

קטגוריה:תחרויות טניס ב-2005
2005
2005
2005
2005
2005
2005
2005
2005
2005
2005
2005
2005
מרתה ויינרייט

250px|ממוזער

**מרתה ויינרייט** (באנגלית: **Martha Wainwright**, נולדה ב-8 במאי 1976) היא זמרת-יוצרת אמריקאית-קנדית.

## ביוגרפיה
ויינרייט נולדה בניו יורק סיטי, ארצות הברית וגדלה במונטריאול, קנדה.

היא בתם של הזמר והשחקן האמריקאי לודון ויינרייט השלישי והזמרת-יוצרת הקנדית, קייט מקגריגל.

וינרייט גדלה במשפחה מוזיקלית ביחד עם אחיה הגדול, הזמר-יוצר רופוס ויינרייט.

היא נישאה למפיק שלה בספטמבר 2007. לזוג יש שני בנים.

## קריירה
וינרייט הופיעה עם הוריה מגיל צעיר ובשנת 1998 החלה להקליט חומרים מקוריים משלה.

בנוסף, היא תרמה את השיר *Year of The Dragon* לאלבום של אימה וליוותה את אחיה רופוס בקולות רקע באלבומים ובהופעות ברחבי העולם.

מלבד שיתוף הפעולה הקבוע עם אחיה, לאורך הקריירה שלה הופיעה והקליטה ויינרייט עם סינדי לאופר, סנואו פטרול, ואן מוריסון, פיט תאוסנד ושון לנון.

## דיסקוגרפיה

## קישורים חיצוניים

* 

## הערות שוליים

קטגוריה:זמרות קנדיות
קטגוריה:קנדים ממוצא הולנדי
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
הטופולוגיה הקו-מנייתית

**הטופולוגיה הקו-מנייתית** (cocountable topology) על קבוצה נתונה היא הטופולוגיה בה הקבוצות הסגורות הן הקבוצות בנות המנייה (והקבוצה כולה). היא נקראת כך משום שקבוצה אשר משלימהּ הוא בן מנייה נקראת קבוצה קו-מנייתית (cocountable).

## הגדרה
תהי X קבוצה נתונה. נגדיר עליה את הטופולוגיה הבאה:

T=\{A \subset X : |A^c| \le \aleph_0\} \cup \{ \phi \}

זו אכן טופולוגיה; כדי להוכיח זאת, נוכיח את התכונות המקבילות על אוסף הקבוצות הסגורות: T^c=\{A \subset X : |A| \le \aleph_0\} \cup \{X\}.

* הקבוצה כולה והקבוצה הריקה שם לפי הגדרה.
* חיתוך כלשהי של קבוצות בנות מנייה מוכל באחת מהן, ולכן אף הוא בן מנייה.
* איחוד מספר סופי של קבוצות בנות מנייה הוא בן מנייה.

טופולוגיה זו מכלילה במובן מסוים את הטופולוגיה הקו-סופית, בה הקבוצות הסגורות הן הסופיות (והקבוצה כולה).

## תכונות
כל קבוצה X עם הטופולוגיה הקו-מנייתית היא לינדלוף (מרחב בו לכל כיסוי פתוח קיים תת-כיסוי בן מנייה), אך איננה קומפקטית אלא אם X סופית.

אם הקבוצה איננה בת מנייה, המרחב קשיר מסילתית ואף קשיר מסילתית מקומית.

המרחב מקיים את אקסיומת ההפרדה הראשונה, אך בדרך כלל איננו האוסדורף: זה קורה אם ורק אם X עצמה בת מנייה, ואז הטופולוגיה היא דיסקרטית. בכל זאת, הגבולות של סדרות בה יחידים, שכן היא דיסקרטית סדרתית (כלומר, הסדרות היחידות המתכנסות בה הן הקבועות לבסוף).

קו-מנייתית
קייט מקגריגל

**קייט מקגריגל** (באנגלית: **Kate McGarrigle**; 6 בפברואר 1946 – 18 בינואר 2010) הייתה זמרת-יוצרת קנדית, אשר כתבה והופיעה כצמד ביחד עם אחותה אנה מקרגריגל.

היא אימם של הזמרים רופוס ויינרייט ומרתה וינרייט מנישואיה לזמר וכותב השירים האמריקאי לודון ויינרייט, אשר הסתיימו בגירושין.

## קורות חיים
נולדה במונטריאול, קוויבק לאב אנגלי ואם צרפתייה-קנדית. שלוש האחיות לבית מקגריגל (ג'יין, אנה וקייט) גדלו בכפר הנמצא בצפון מונטריאול. המשפחה הייתה מוזיקלית משני צדיה ואפשרה לבנות לספוג השפעות מוזיקליות שונות ומגוונות. האחיות נחשפו באופן רשמי לתחום המוזיקה באמצעות שיעורי פסנתר שהועברו להן על ידי נזירות הכפר.

בשנת 1960 אנה וקייט החלו לבסס את מעמדן בסצנת הפולק במונטריאול. בין 1963 ל-1967 הן חברו לג'ק ניסנסון ופיטר ולדון והקימו את קבוצת הפולק *The Mountain City Four*.

קייט למדה הנדסה באוניברסיטת מקגיל, בתקופה זו היא החלה לכתוב שירים ביחד עם אנה אחותה.

## דיסקוגרפיה

## מוות
מקגריגל אובחנה במחלת הסרטן בשנת 2006 והקימה את קרן קייט מקגריגל במרכז הבריאות של אוניברסיטת מקגיל בשנת 2008 במטרה להגביר את המודעות לסרקומה.

היא נפטרה ב-18 בינואר 2010 בגיל 63 בביתה במונטריאול.

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
קטגוריה:קנדיות שנולדו ב-1946
קטגוריה:זמרות קנדיות
קטגוריה:זמרות-יוצרות קנדיות
קטגוריה:זמרי פולק קנדים
קטגוריה:קנדיות שנפטרו ב-2010
קטגוריה:קנדים שנפטרו ב-2010
קטגוריה:קנדים ממוצא צרפתי
הד אוף דייוויד

**הד אוף דייוויד** (באנגלית: **Head of David**) היא להקת הבי מטאל בריטית שנוסדה בשנת 1986 על ידי הסולן סטפן ר. בורוס וחבר להקת נפלם דת' לשעבר ג'סטין ברודריק (שניגן מאוחר יותר בגאדפלש וג'יסו). הלהקה ניגנה סגנונות רבים כגון אינדסטריאל מטאל, גריינדקור ונויז רוק. ההרכב המקורי של הלהקה (בורוס, יורנובסקי, קוקהרן ושארפ) התאחד מחדש בשנת 2009.

## דיסקוגרפיה
### אלבומי אולפן

### מיני אלבומים
*(1986) Dogbreath
*(1991) Soul Spark

## קישורים חיצוניים

קטגוריה:להקות מטאל
קטגוריה:להקות בריטיות
יונת ניקובר

**יונת ניקובר** או **יוֹנָה נִיקוֹבָּרִית** (שם מדעי: *Caloenas nicobarica*) היא השריד האחרון מהסוג *Caloenas* שחי כיום, וקרובת משפחה של הדודו, שנכחד במחצית השנייה של המאה ה־17 ושל קרוב משפחתו סוליטר רודריג. יונת ניקובר היא יונה גדולה וצבעונית שחיה באיי ניקובר. היא מסוגלת לעבור מרחקים גדולים בתעופה מעל הים ומאי לאי.

בעבר היו מינים נוספים בסוג זה כמו יונה ירוקה מנוקדת.

לאחר הצלחה בריצוף ה-DNA של ציפור הדודו, הציע צוות המחקר מאוניברסיטת קליפורניה שאחראי לריצוף, להשתמש בשיבוט לצורך החזרה של ציפור הדודו, זאת תוך שימוש ביונת הניקובר, לה יש את ה-DNA הדומה ביותר לדודו.

הקליידוגרמה שיצרה בת' שפירו, פרופסור לאבולוציה ואקולוגיה באוניברסיטת קליפורניה בסנטה קרוז, בשיתוף פעולה עם עמיתים למחקר בשנת 2002, מצביעה על קשרי המשפחה הקרובים של יונת הכתר בתוך משפחת היוניים. קליידוגרמה דומה התפרסמה בשנת 2007. בקליידוגרמה זו התחלפו המיקומים בין יונת הכתר ויונת סמואה ונוספו בבסיסה יונת הפסיון (Otidiphaps nobilis) ויונת־קרקע עבת־מקור  (*Trugon terrestris*).

## גלריה

Nicobar Pigeon.jpg
Caloenas nicobarica -Taronga Zoo-8a.jpg
Caloenas nicobarica - Kragentaube2.jpg
Caloenas nicobarica Parc des Oiseaux 21 10 2015 3.jpg
NicobarPigeon.jpg


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:עופות יחידים בסוגם
קטגוריה:יוניים
קטגוריה:פלאו: עופות
קטגוריה:בעלי חיים שתוארו ב-1758
בריכה עירונית נויקלן

200px|ממוזער|שמאל|בריכה עירונית נויקלן, 2014
**בריכה עירונית נויקלן** (בגרמנית: Stadtbad Neukölln; בעבר: "בריכה עירונית ריקסדורף") היא בריכה הנמצאת בשכונת נויקלן בברלין, גרמניה.
## היסטוריה
הבריכה עוצבה על ידי האדריכלים ריינהולד קיל (האדריכל העירוני) והיינריך בסט. נבנתה בין השנים 1914-1912 ונפתחה ב-10 במאי 1914.

בעבר שימש הבניין כבית מרחץ ציבורי. המבנה נבנה בסגנון הנאו-קלאסי, על פי חזונו של קיל לשלב כושר גופני, הגיינת הגוף והקניית ערכים רוחניים. במבנה, מלבד הבריכה, שכנה גם ספרייה ציבורית. 

במרכז המבנה עמדה פעם מזרקה קטנה שעוצבה על ידי הפסל ריכרד גור ונגנבה בשנות השמונים במהלך עבודות שיקום.
קיל ובסט התבססו על עיצובן של בריכות תרמיות עתיקות, עיצוב הבריכה נשען על מקדשים יוונים ובזיליקה עם עמודים, מסדרונות, פסלים ופסיפס. 

בזמן פתיחתה הייתה זו הבריכה הגדולה והמודרנית ביותר באירופה עם כ-10,000 מבקרים ביום. בתחילה היו מתרחצים הגברים והנשים בנפרד בבריכה הגדולה והקטנה לסירוגין.

בין השנים 2010-1961 פעל "מוזיאון נויקלן" במקום הספרייה, כיום הספרייה נמצאת באזורים אחרים של העיר. 

לאחר עבודות השיקום בשנת 1984 הפכה הבריכה לאתר מורשת ובשנת 1998 שופץ שוב אזור הסאונה כך שיראה דומה יותר לעיצובו המקורי.

כיום מנוהלת הבריכה על ידי "ברלינר בדרבטריבה" (Berliner Bäderbetriebe).

## קישורים חיצוניים

* עמוד הבריכה באתר ה Berliner Bäderbetribe
* 100 שנים לבריכה

קטגוריה:ברלין: אצטדיונים ומתקני ספורט
נויקלן
ועד מתיישבי השומרון

**ועד מתיישבי השומרון** הוא עמותה שהוקמה ב-2008. מטרותיה, כפי שנרשמו במסמך ההתאגדות שלה: "לפעול לשמירה, פיתוח ושגשוג ההתיישבות היהודית ביהודה ושומרון. לחנך ולהסביר ביחס לחשיבות ההתיישבות היהודית ביהודה ושומרון ללא אזור מוגדר. לפעול להחלת הריבונות הישראלית ביהודה ושומרון. לחנך, להסביר ולפעול לחיבור וקירוב בין חלקים שונים בציבור היהודי הישראלי."

יו"ר העמותה הראשון היה בני קצובר, ועם מקימיה נמנו גם גרשון מסיקה ויוסי דגן. לאחר קצובר שימש צחי דיקשטיין כיו"ר העמותה.

ב בשנת 2013 וב בשנת 2015 הפעיל הוועד רשת חברי ועדת קלפי, המשמשים כנציגים של מפלגות הימין, בקלפיות במגזר הערבי, במטרה למנוע זיופים.

לאחר מבצע "צוק איתן", פנה אורן חזן לנציג "שוברים שתיקה" בשם בדוי, התחזה ללוחם מחיל התותחנים שהשתתף במבצע, ומסר עדויות שקריות על פעולות צבאיות בלתי מוסריות. לדברי חזן, הונאה זו הייתה חלק ממבצע מתוכנן יחד עם ועד מתיישבי השומרון כנגד "שוברים שתיקה". "שוברים שתיקה" שבדק את עדותו של חזן מצא שאינה אמינה, והיא לא פורסמה מעולם.

בפברואר 2015 פרסם ועד מתיישבי השומרון סרטון שיצר אסוציאציה בין ארגוני שמאל בישראל, בהם שלום עכשיו, בצלם ושוברים שתיקה, ובין קאפואים, המנסים לשתף פעולה עם מוסדות אירופאים, המוצגים כנאצים. הסרטון עורר התנגדויות משני צדדי הקשת הפוליטית.

מחזור העמותה בשנת 2017 היה 822,004 ש"ח.
בשנת הקמתה קיבלה העמותה 580,000 ש"ח מהמועצה האזורית שומרון והעברות כאלה נמשכו גם בשנים הבאות. בשנת 2013 הייתה ההעברה בסך 1.2 מיליון ש"ח.

## קישורים חיצוניים

* 
* 

## הערות שוליים

קטגוריה:ישראל: עמותות
קטגוריה:מפעל ההתנחלות
מפלגת הירוקים של אנגליה וויילס

**מפלגת הירוקים של אנגליה וויילס** (באנגלית: **Green Party of England and Wales**, בוולשית: **Plaid Werdd Cymru a Lloegr**), ובקיצור **GPEW**, היא מפלגה ירוקה הפועלת באנגליה ובוויילס. זוהי המפלגה הירוקה הגדולה ביותר בבריטניה, והיא כוללת מספר סיעות אוטונומיות אזוריות, כמפלגת הירוקים הוולשית. מנהיג המפלגה הוא זאק פולנסקי.

המפלגה הוקמה בשנת 1990 בגין התפצלות המפלגה הירוקה הקודמת למפלגות נפרדות: המפלגה הירוקה הסקוטית, המפלגה הירוקה בצפון אירלנד ואנגליה וויילס. המפלגה מקושרת ל"ירוקים הגלובליים" (Global Greens), רשת בינלאומית המאגדת מפלגות ירוקות, וכן למפלגה הירוקה האירופאית. לעיתים נשתקפה המפלגה ככזו הפועלת למען מטרה עיקרית ויחידה, סביבתנות, אולם חרף שמירתה של המפלגה על עקרונות סביבתיים ותמיכה באקולוגיה פוליטית, היא תומכת גם במדיניות כלכלית קהילתית, הכוללת שירותים ציבוריים מקומיים וממומנים היטב, במסגרת כלכלה יציבה הנקראת "steady state economy" , ובנוסף היא תומכת בבחירות בשיטה היחסית. המפלגה גם תומכת בנושאים ליברלים וחברתיים רבים כזכויות בעלי חיים, נישואים חד-מיניים וזכויות להט"ב. כמו כן, המפלגה מתנגדת למוסד המלוכה: יושבת ראש
המפלגה לשעבר נטלי בנט הכריזה כי תשכן את הוד מעלתה בדיור ציבורי.

למפלגה נציג אחד בבית הנבחרים הבריטי, נציג אחד בבית הלורדים, שלושה נציגים בפרלמנט האירופי, ושני נציגים באספת לונדון.

## קישורים חיצוניים

* 

## הערות שוליים

קטגוריה:קצרמר אנגליה
קטגוריה:קצרמר ויילס
ירוקים
קטגוריה:מפלגות ירוקות
קטגוריה:מפלגות שהוקמו ב-1990
גביע דייוויס 2006

**[[גביע דייוויס]] 2006** הייתה התחרות ה-95 במניין מאז ייסוד התחרות.

לתחרות נרשמו 125 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

נבחרת קרואטיה שהייתה מחזיקת הגביע הודחה בסיבוב השני. המשחק על התואר התקיים בין נבחרת רוסיה לבין נבחרת ארגנטינה במוסקבה. הוא הסתיים עם התוצאה 2:3 לטובת רוסיה. בכך הם זכו בגביע בפעם ה-2.

## משחקי הבית העליון

### משחק הגמר

### העברות לקראת שנת 2007
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* אוסטריה, גרמניה, רומניה, ספרד, שוודיה ושווייץ נותרו בבית העליון
* בלגיה וצ'כיה עלו לבית העליון
* הולנד וסלובקיה ירדו לבתים האזוריים

## ישראל בגביע דייוויס
בתחרות שנת 2006, נבחרת ישראל שיחקה בבית אירופה-1. במשחקה הראשון היא שובצה נגד נבחרת סרביה ומונטנגרו.

בעקבות ההפסד נבחרת ישראל שיחקה נגד נבחרת בריטניה.

בעקבות הניצחון נבחרת ישראל נותרה בבית אירופה-1 גם למשחקי 2007.

## קישורים חיצוניים

* אתר התחרות

קטגוריה:תחרויות טניס ב-2006
2006
2006
2006
2006
2006
2006
2006
2006
2006
2006
2006
2006
2006
2006
2006
קונסרבפדיה

**קונסרבפדיה** (באנגלית: **Conservapedia**; האנציקלופדיה השמרנית) היא מיזם ויקי של אנציקלופדיה מקוונת, הנכתבת מנקודת מבט שמרנית-אמריקאית ונוצרית-פונדמנטליסטית. קונסרבפדיה נכתבת על ידי משתמשיה, בדומה לוויקיפדיה. האתר הוקם על ידי אנדרו שלאפלי ב-2006, על מנת להתמודד עם מה שהוא מחשיב בתור "הטיה ליברלית" בוויקיפדיה. עם זאת, נטען כנגדה כי מאמרים רבים בה מכילים מידע המנוגד לתפיסות המדעיות המקובלות כיום, והטיה אל עבר ערכים נוצריים קלאסיים.
 סלוגן האתר הוא **The Trustworthy Encyclopedia** — "האנציקלופדיה האמינה".
## היסטוריה

קונסרבפדיה הוקמה על ידי אנדרו שלאפלי ב-2006. שלאפלי, עורך דין במקצועו, ובנה של פיליס שלאפלי, היה חובב נלהב של ויקיפדיה בתחילת דרכה, אולם לדבריו הפריעו לו "ההטיות הליברליות" של העורכים. ויקיפדיה לטענתו היא אנטי-נוצרית ואנטי-אמריקאית. לפיכך הוא החליט להקים גוף מתחרה שיספר את האמת מנקודת מבטו.

## מאמרים שנויים במחלקות

קונסרבפדיה מכילה מאמרים רבים, בנושאים שונים, כאשר המשותף להם הוא הטיה נוצרית ושמרנית. לדוגמה, על ספורטאי מצליח נכתב כי ייחס את הצלחתו לישו. נושאים שנויים במחלוקת הם לדוגמה, פמיניזם והפלות. בערך על הפלה מצוין שיש קשר בין הפלות וסרטן השד, למרות שמעולם לא הוכח קשר כזה בשליש הראשון של ההיריון.

### הומוסקסואליות
ישנו מאמר ארוך מאוד בקונסרבפדיה בנושא הומוסקסואליות אשר נחשב לשנוי במחלוקת וספג ביקורות רבות ברחבי האינטרנט בטענה כי הוא מסלף מחקרים מדעיים ומקדם הומופוביה ובושה עצמית בקרב הומואים שלא נחשפו למידע הסותר אותו.

### אבולוציה
כיוון שרוב כותבי הערכים באנציקלופדיה הם בריאתנים, ערכים רבים נכתבים מנקודת מבט זו. בערכים על קנגורו כתוב שהם צאצאים של הזוג הקנגורו שיצאו מתיבת נוח המתוארת בספר בראשית. בערך על אבולוציה עצמה כתוב כי היא תאוריה מלאה חורים, וכי רבים לא מאמינים בה. זאת בניגוד לפרסומים אחרים שמופיעים בקהילה המדעית. לאחר שפורסם מחקר המוכיח אבולוציה בחיידקים על ידי החוקר לנסקי, פנה אליו שלאפלי בבקשה לראות את העדויות הממשיות במחקר. לנסקי הסביר כי כל הנתונים שאסף מופיעים במחקר. לאחר שתשובתו לא התקבלה אצל שלאפלי, המשיך והסביר כי את מעבדת החיידקים שיצר יעביר רק למדען עם הכשרה מתאימה. התשובה שמה גולל לבקשתו של שלאפלי.

### הטיות ושגיאות בוויקיפדיה האנגלית
באתר מופיעות שורה של טענות שהוויקיפדיה האנגלית מוטה לטובת העמדות הליברליות, וכן מובאות דוגמאות רבות שממחישות את ההטייה. הטיות אלה כוללות גם לדוגמה את השימוש באיות בריטי, במקום באמריקאי. כמו כן כתוב כי חשיבותה של הנצרות הושמטה בערכים כמו רנסאנס.
### שכתוב התנ"ך
פרויקט נוסף הוא הורדת קטעים מתוך התנ"ך והברית החדשה, שלדעת העורכים הם הוספה מאוחרת של ליברלים. המטרה היא ליצור מהדורה שמרנית של התנ"ך והברית החדשה, שתשתמש בשפה השמרנית, ותדבר אל האדם השמרן. המהלך זכה לקיתונות של ביקורת מצד ליברלים ושמרנים כאחד.

## דירוג כללי
קונסרבפדיה לא הצליחה להעמיד את עצמה כמתחרה לוויקיפדיה (שזאת אחת ממטרותיה). רבים שללו אותה כלא מהימנה, מוטה ומלאה בשגיאות גסות. דירוג אלכסה ממקם אותה במקום ה-59,587 בעולם.

## קישורים חיצוניים

* 
* 

## הערות שוליים

קטגוריה:אנציקלופדיות אינטרנט
קטגוריה:אתרי ויקי
קטגוריה:בריאתנות
קטגוריה:הומופוביה
הוויפיז

**הוויפיז** (באנגלית: **The Weepies**) הם צמד אינדי פולק רוק המורכב מבני הזוג דֶּבּ טלן וסטיב טנן. 
## היסטוריה
טלן וטנן היו זמרים-יוצרים פעילים באופן עצמאי, ועוד טרם פגישתם הכירו וחיבבו זה את המוזיקה של זו. כשנפגשו לראשונה בהופעה של טנן ב-2001 נוצר ביניהם חיבור והם החלו לנגן יחד. הצמד קרא לעצמו ויפיז בין היתר בגלל שהמילה שימשה לתיאור סרטים מרגשים ומעוררי בכי, מתוך תקווה שהמוזיקה תביא לחוויות דומות.

בנובמבר 2003 הוציאו את אלבומם הראשון, *Happiness* ולמרות שלא היו חתומים אז אצל חברת תקליטים האלבום מכר למעלה מ-10,000 עותקים.

ב-2005 הקליטו בביתם את אלבומם השני, *Say I Am You*. בהמשך אותה שנה חתמו אצל חברת התקליטים Nettwerk Records ובסוף אותה שנה שחררו את האלבום בפורמט דיגיטלי. במרץ 2006 הוציאו תקליט של האלבום. בפברואר 2006 האלבום הגיע לראש רשימת אלבומי הפולק המורדים ביותר ב-iTunes בשמונה מדינות.
 
במהלך שנת 2006 הופיע הצמד כ-180 פעמים, בכללם מספר הופעות באירופה.

ב-2007 שיתפו פעולה עם מנדי מור - כתבו וניגנו עבור אלבומה *Wild Hope*.

ב-2008 הוציאו אלבום שלישי, *Hideaway*. האלבום מכר 14,000 עותקים בשבוע הראשון והיה לאלבום הראשון של הצמד שנכנס לרשימת Billboard Top 200.

ב-2010 יצא אלבומם הרביעי, *Be My Thrill*. באלבום השתתפה קולבי קאליי ששרה קולות ליווי בשיר "I Was Made for Sunny Days." גם אלבום זה הגיע לרשימת Billboard Top 200 ובנוסף הופיע ברשימת אלבומי הפולק המובילים של הבילבורד למשך תשעה שבועות. בעקבות האלבום יצאו לסיבוב הופעות ברחבי ארצות הברית, הראשון מאז סיבוב ההופעות ב-2006.

אלבומם החמישי, *Sirens*, יצא ב-28 באפריל 2015.

שירי הוויפיז נכללו בפסקולים של סרטי הקולנוע סקס והעיר הגדולה, קשה על הבוקר, "אדם" ו"נשף סיום". בין סדרות הטלוויזיה שעשו שימוש בשירי הצמד: האנטומיה של גריי, מגרש ביתי, סקראבס, שקרניות קטנות, איך פגשתי את אמא, אחת שיודעת, קייל XY, חיים בלתי צפויים, ערים כל הלילה ומשפחת פוסטר. בסדרה "כסף, דארלינג" מפתיע אחד הגיבורים את אהובתו עם קונצרט פרטי של הוויפיז המבצעים את שירם "Somebody Loved".

שירי הלהקה שימשו גם בפרסומות, בין היתר בקמפיינים של החברות "Old Navy" וג'יי. סי. פני ובקמפיין של ברק אובמה בבחירות לנשיאות ארצות הברית 2008.

## חברי הלהקה
טלן וטנן הסתייעו במספר מוזיקאים בהרבה הופעות והקלטות, ביניהם מגן טוהי, קייטי קורטיס, בראד גורדון, ג'ון פלאוור ופרנק לנז.

דבורה רות "דב" טלן (באנגלית: Deborah Ruth "Deb" Talan) נולדה במסצ'וסטס ב-27 בינואר 1968. למדה באוניברסיטת בראון והשתתפה בלהקת האוניברסיטה "Chattertocks". לאחר מכן עברה לאורגון והייתה חברה בלהקת "Hummingfish" במשך שש שנים. הוציאה ארבעה אלבומי סולו.

סטיבן ג'וניור "סטיב" טנן (באנגלית: Steven J. "Steve" Tannen) נולד בניו יורק סיטי בשנת 1968. למד באוניברסיטת סטנפורד. בשנת 2000 הוציא אלבום בכורה בהוצאה עצמית, *Big Señorita*, ולאחריו יצא לסיבוב הופעות. באחת ההופעות פגש את דב טלן. ב-2003 הוציא אלבום סולו שני, *Stopped At a Green Light*.

ב-2007 נישאו טלן וטנן ובאוקטובר אותה שנה נולד בנם הבכור. בהמשך נולדו לזוג עוד שני ילדים.

בדצמבר 2013 אובחנה טלן בסרטן השד. לאחר ניתוח וכימותרפיה הגיעה ביוני 2014 לרמיסיה.

בתחילת שנת 2020 התגרשו.

## דיסקוגרפיה
*Happiness (2003)
*Say I Am You (2006)
*Hideaway (2008)
*Be My Thrill (2010)
*Sirens (2015)

## קישורים חיצוניים
* 

## הערות שוליים

קטגוריה:להקות פולק
קטגוריה:להקות אינדי אמריקאיות
קטגוריה:צמדים מוזיקליים אמריקאיים